# PADRÓN MUNICIPAL DE HABITANTES VIVENDA FAMILIAR

**NORMATIVA LEGAL**

A Lei 4/1996, do 10 de xaneiro, pola que se modifica a Lei 7/1985, do 2 de abril, reguladora das Bases do Réxime Local, en relación co Padrón municipal, e o Real Decreto 2612/1996, do 20 de decembro, polo que se modifica o Regulamento de Poboación e Demarcación Territorial das Entidades Locais aprobado por Real Decreto 1690/1986, de 11 d o xullo.

O Padrón é o rexistro que acredita a residencia e o enderezo dos veciños do municipio a tódolos efectos administrativos.

Toda persoa que viva en España está obrigada a inscribirse no Padrón do municipio onde reside habitualmente. Quen viva en máis dun municipio inscribirase no que resida durante máis tempo ó ano.

O veciño ten dereito a coñece-la información que consta no Padrón sobre a súa persoa e a esixi-la súa rectificación cando sexa errónea ou incorrecta.

Os datos que se fagan constar no anverso desta folla permitirán a actualización do Padrón do seu municipio.

# INSTRUCCIÓNS PARA CUBRI-LA FOLLA

* Escriba con pluma ou bolígrafo e en letras maiúsculas. Indique con claridade tódolos datos que corresponden a cada unha das persoas que se inscriben na folla.
* Se se solicita a inscrición por traslado de residencia, indique no recadro correspondente o municipio e provincia de procedencia. Se procede do estranxeiro, indique o país e, se é o caso, o Consulado español onde estaba inscrito. No caso de traslado de domicilio dentro deste mesmo municipio indique neste recadro: MESMO MUNICIPIO.
* Se se trata da inscrición dunha persoa que non estivese empadroada con anterioridade en ningún municipio indique no recadro do municipio de procedencia: NINGÚN. Na mesma forma cubriráse este recadro para a inscrición de nenos acabados de nacer.
* Para a corrección e actualización dos datos que constan na súa inscrición padroal, risque o dato incorrecto e escriba o correcto no espacio ou recadro situado debaixo del.
* A folla cuberta debe ser asinada pola persoa que realiza o trámite, se o seu obxecto é a corrección ou actualización de datos. Cando se trate dunha nova folla de inscrición, asinarán tódolos maiores de idade que se inscriban. Se se incorporan novos habitantes a unha folla existente, ademais deberá asina-la autorización das novas inscricións algunha persoa maior de idade que xa figuraba inscrita na folla.
* Cubra o recadro "Número total de persoas inscritas nesta folla", para garanti-la inalterabilidade dos espacios que puidesen quedar en branco.
* Se ten algunha dúbida serálle resolta no momento de presenta-la folla no seu Concello.

# A presentación desta folla cuberta no seu Concello implica a súa conformidade para actualiza-lo Censo Electoral en consonancia cos datos reflectidos nela.

**DOCUMENTACIÓN A PRESENTAR PARA REALIZA-LO EMPADROAMENTO**

* Folla padroal cuberta e asinada.
* Documento que acredite a identidade das persoas inscritas (D.N.I., Tarxeta de estranxeiro, Pasaporte, etc. Libro de familia para os menores de 15 anos).
* Documento que acredite a ocupación da vivenda (escritura de propiedade, contrato de arrendamento, contrato ou recibo actual expedido pola Compañía subministradora de teléfono, auga, electricidade, etc.). Este documento non é necesario no caso de incorporación de novos habitantes a un grupo familiar xa empadroado).
* No caso de rectificación ou actualización de datos, documento acreditativo do dato correcto.

# CÓDIGOS DE SEXO

H - Home M - Muller

# CÓDIGOS DE ESTUDIOS

11. Non sabe ler nin escribir

1. Sen estudios
2. Ensinanza primaria incompleta, cinco cursos de EXB, Certificado de escolaridade ou equivalente.
3. ESO, Bacharelato elemental, Graduado escolar, EXB completa, Primaria completa ou equivalente.
4. Formación Profesional primeiro grao. Oficialía industrial.
5. Formación Profesional segundo grao. Mestría industrial.
6. Bacharelato superior, BUP.
7. Outros titulados medios (Auxiliar de clínica, Secretariado, Programador informático, Auxiliar de voo, Diplomado en artes e oficios, etc.)
8. Diplomado de Escolas universitarias (Empresariais, Profesorado de EXB. , ATS e similares).
9. Arquitecto ou Enxeñeiro técnico.
10. Licenciado universitario, Arquitecto ou Enxeñeiro superior.
11. Titulados de estudios superiores non universitarios.
12. Doutorado e estudios de postgrao ou especialización para licenciados.

# CÓDIGOS DE DOCUMENTO

DNI - Documento Nacional de Identidade PAS - Pasaporte

TAR - Tarxeta Estranxeiros SD - Sen documento